Liptai Gábor /1943-2019/ az Edelényi TTE Versenyzőjeként tevékenykedett, töltötte nyugdíjas éveit.

A Szini Erdészet nyugalmazott igazgatójaként foglalkozott korábban az erdészettel, a vadgazdálkodással és hobbija, a fegyverek szeretete megmaradt idősebb napjaira is. Nem volt úgy verseny Borsod-Abaúj-Zemplén megyében, hogy ő ne lett volna ott, legyen az minősítő verseny vagy akár egy sima mezei durrogtatás. Ismerték őt Kálban, Egerben, Debrecenben, de részt vett az Erdészet - korábbi munkahelye - által szervezett baráti lövészversenyeken is az ország egyéb területein. Üres lesz akármelyik verseny nélküle, a maga csendességével ott üldögélt és várt a sorozatára. Egyszer beszélgettem vele a vadászatról, „hogy hogy nem az Ő múltjával –erdészet- azt űzi inkább.” Ő a következőket válaszolta „ már látta annyi vad szemében kihunyni a fényt, hogy elég volt” maradt a sportlövészet. Azt viszont nagyon szerette.